 ඇයි හාදකම නැවතුනේ? 2010 එක්සත් ජාතික පක්ෂ කෘත්‍යාධිකාරී මණ්ඩලයේත් මම ප‍්‍රකාශ කළා සරත් ෆොන්සේකා මුස්ලිම් ජනතාවට විරුද්ධව යම් යම් ප‍්‍රකාශ නිකුත් කළා කියලා. ඒ සිද්ධිය එක්ක තමයි මාව එක්සත් ජාතික පක්ෂයෙන් අයින් කළේ. එතකොට ජනාධිපතිවරණයේදී මම කාටහරි සහයෝගය දෙන්නත්  ඕනෑ. මට සරත් ෆොන්සේකාට සහාය දෙන්න බැරි නිසා මහින්ද රාජපක්ෂ වෙනුවෙන් වැඩ කළා. එයා එක්ක චොපර් එකෙත් ඒ දවස්වල මම ගියා. ඒත් මාස තුන හතර යනකොට මට තේරුණා එතුමගෙ ඇත්ත තත්ත්වය. දඹුල්ලෙ මුස්ලිම් පල්ලියට ගහන්න යද්දි මම එතුමට කතා කළා. මම කිව්වා මේක වහාම නවත්වන්න කියලා. එතුමා කිව්වෙ තමුසෙලාගෙ වැඬේම පල්ලි හදන එකනේ  ඕයි කියලා. එදා තමයි මම දැක්කෙ එතුමගෙ නියම ස්වරූපය. ඒ ජාතිවාදී ස්වරූපයට මම කැමති නැති නිසා මම එතනින් වහාම අයින් වුණා.